Kiegészítés szakmai beszámolóhoz

A nonprofit gazdasági társaság vállalkozónak minősül, rájuk főszabályként a könyvvezetés tekintetésben a kettős könyvvitel,  beszámolás tekintetében a Számviteli törvény előírásai az irányadók.

A kettős könyvvitel azt jelenti, hogy a társaság a kezelésében, használatában vagy tulajdonában lévő eszközökről és azok forrásairól, továbbá a gazdasági műveletekről olyan nyilvántartás vezetésére kötelezett, amely az eszközökben és a forrásokban bekövetkezett változásokat a valóságnak megfelelően, folyamatosan, zárt rendszerben, áttekinthetően mutatja. 

A kettős könyvvitel rendszerében a „teljesítmény elv” érvényesül, rögzíteni kell minden gazdasági eseményt, amely az eszközökben, forrásokban vagy a társaság eredményében változást okoz (felmerülésükkor), függetlenül annak pénzügyi rendezésétől.

A vállalkozás egyszerűsített éves beszámolót készít, „A” változatú mérleget és az összköltség-eljárású eredmény-kimutatás „A” változatát alkalmazza. A társaság könyvvezetése és főkönyvi kivonata, analitikái ennek az elvnek megfelelően biztosítják az adatokat.

A vállalkozás szakmai beszámolójába beépített  „pénzügyi kimutatás pénzeszközváltozásról” nevű tábla csak a pénzforgalmilag teljesített bevételeket és költségeket (ÁFA-val növelt) összegben tartalmazza.

Fenteknek megfelelően a vállalkozás számviteli beszámolójában kimutatott eredmény nem egyezhet meg a termelt pénzáramlással, sőt jelentős különbséget mutat.

